Diari Oficial de la Generalitat Valenciana


Sumari del DOGV 3210, del 25-03-1998 (1998/900473)

ORDRE de 23 de febrer de 1998, de la Conselleria de Presidència, per la qual es modifica l'Ordre de 18 de setembre de 1991, de la Conselleria d'Administració Pública, mitjançant la qual es desenvolupa el Decret del Consell de la Generalitat Valenciana 153/1991, de 29 d'agost, pel qual es concreten i especifiquen els elements d'identificació i l'uniforme de la Policia Local de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1998/02/23/(2)/dof/vci/html**

### Dades del document

Número de DOGV
:   3210

Data del DOGV
:   25-03-1998

Secció del DOGV
:   I. DISPOSICIONS GENERALS

Número del document
:   1998/900473


Data del document
:   23-02-1998

Organisme emissor


Tipus de document
:   Ordre

Anàlisi jurídica

 Descriptors 

:   * legislació
    * policia
    * administració local

ORDRE de 23 de febrer de 1998, de la Conselleria de Presidència, per la qual es modifica l'Ordre de 18 de setembre de 1991, de la Conselleria d'Administració Pública, mitjançant la qual es desenvolupa el Decret del Consell de la Generalitat Valenciana 153/1991, de 29 d'agost, pel qual es concreten i especifiquen els elements d'identificació i l'uniforme de la Policia Local de la Comunitat Valenciana. [1998/Q2167]  
L'assumpció de noves competències i tasques per part de les policies locals, exigeix una adequació dels mitjans tècnics i d'identificació que disposa, entre els quals ocupa un lloc destacat l'uniforme. En concret, la prestació del servei nocturn, amb l'específica problemàtica i les peculiaritats de tot tipus que concorren en aquest, requereix l'adaptació de l'uniforme a aquestes circumstàncies, i mantenir per una part la imatge corporativa de servei públic que es presta i dotar, alhora, les persones destinades a aquest servei d'un vestuari còmode que s'adapte al màxim a la diversitat de serveis que s'han de prestar.  
Per això, en ús de les facultats conferides mitjançant el Decret del Consell 153/1991, de 29 d'agost, de la Generalitat Valenciana, en relació amb el Decret del Govern Valencià 30/1997, de 26 de febrer, amb l'informe previ de la Comissió de Coordinació de Policies Locals de la Comunitat Valenciana,   
ORDENE  
Article únic  
U. S'addiciona un nou apartat 3 a l'article 4 de l'Ordre de 18 de setembre de 1991, de la Conselleria d'Administració Pública, per la qual es desenvolupa el Decret 153/1991, de 29 d'agost, amb què es concreten i s'especifiquen els elements d'identificació i uniformitat de la policia local de la Comunitat Valenciana, amb la següent redacció:  
«3. Les unitats o els agents que presten serveis nocturns, mitjançant acord de l'Alcaldia a proposta del cap del Cos de Policia Local, podran utilitzar indistintament la uniformitat ordinària, o la que s'estableix en l'apartat 2.8 de l'annex I de aquesta ordre.»  
Dos. S'addiciona un nou apartat 2.8 a l'annex I de l'Ordre de 18 de setembre de 1991, de la Conselleria d'Administració Pública, per la qual es desenvolupa el Decret 153/1991, de 29 d'agost, pel qual es concreten i s'especifiquen els elements d'identificació i uniformitat de la policia local de la Comunitat Valenciana, amb la següent redacció:  
«2.8. Uniformitat del servei nocturn: constarà dels següents elements:  
a) Torera blava nit sobre la qual es portaran les insígnies corresponents.  
b) Pantaló descrit en l'apartat 2.2.g.  
c) Gorra descrita en l'apartat 2.2.h.  
d) Botes descrites en l'apartat 2.2.j.  
e) Camisa descrita en l'apartat 2.1.c de color blau nit.  
f) Mocador descrit en l'apartat 2.2.k.  
g) Samarreta descrita en l'apartat 2.1.e de color blau nit.  
h) Opcionalment, podrà substituir-se la torera i el mocador, descrits en el paràgraf anterior, pel jersei descrit en l'apartat 2.1.j de l'annex I, de l'Ordre de 18 de setembre de 1991, de la Conselleria d'Administració Pública.  
DISPOSICIÓ TRANSITÒRIA  
Les corporacions locals adequaran els elements d'uniformitat descrits a les unitats o agents destinats al servei nocturn, en el termini màxim de tres anys, comptadors des de l'entrada en vigor d'aquesta ordre.  
DISPOSICIÓ FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 23 de febrer de 1998  
El conseller de Presidència,  
JOSÉ JOAQUÍN RIPOLL SERRANO


Còpia Permalink ELI